Zrušuje sa VZN č. 2/2014

**Všeobecné záväzné nariadenie Mestskej časti Bratislava – Rusovce**

 **č. 1/2015**

**o podnikateľskej činnosti a určení času predaja v obchode a času prevádzky služieb, výroby prijaté uzn. č. 21 dňa 10. 2. 2015**

Miestne zastupiteľstvo Mestskej časti Bratislava - Rusovce podľa § 4 ods. 3 písm. d) a i) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov v spojení s § 15 ods. 2 písm. a) a § 29 zákona Slovenskej národnej rady č. 377/1990 Zb. o hlavnom meste Slovenskej republiky Bratislavy v znení neskorších predpisov sa uznieslo na tomto všeobecne záväznom nariadení:

**I. ČASŤ**

**ÚVODNÉ USTANOVENIA**

**§ 1**

# Účel nariadenia

Toto všeobecne záväzné nariadenie (ďalej len „VZN“) upravuje v súlade s platnou právnou úpravou

1. pravidlá času predaja v obchode a pravidlá času prevádzky služieb1/ (ďalej len „prevádzková doba“) podnikateľov právnických a fyzických osôb (ďalej len „podnikateľ“) vykonávaných na základe oprávnenia2/ na území Mestskej časti Bratislava – Rusovce (ďalej len mestská časť)
2. Toto VZN sa nevzťahuje na úpravu prevádzkového času na trhoviskách, úprava ktorého je obsiahnutá v osobitnom VZN. 3/

#   § 2

# Vymedzenie základných pojmov

**Pre účely tohto VZN sa rozumie:**

1. **Prevádzkareň je** priestor, v ktorom sa prevádzkuje podnikateľská činnosť obchodu,  služieb, výroby.Nie je ním priestor súvisiaci s podnikateľskou činnosťou ani technické a technologické zariadenie určené na prevádzkovanie.

2. **Podnikateľom** je osoba zapísaná v obchodnom registri, osoba, ktorá podniká na základe živnostenského oprávnenia, osoba, ktorá podniká na základe iného ako živnostenského oprávnenia podľa osobitných predpisov a fyzická osoba, ktorá vykonáva poľnohospodársku výrobu a je zapísaná v evidencii podľa osobitného predpisu.

3. **Prevádzkový čas** ječas predaja a čas poskytovania služieb v prevádzkarni

4. **Nočný pokoj** ječas od 22.00 hod. do 06.00 hod. Jedná sa o časový úsek dňa, vyhradený pre zabezpečenie zdravého a nerušeného nočného pokoja a odpočinku obyvateľov mestskej časti , a to najmä na ochranu pred obťažovaním obyvateľov hlukom, hlasným alebo hlasovým zvukovým prejavom, svetlom, vibráciami a pod. nad mieru primeranú pomerom.

5. **Hudobná produkcia** je hudba určená na tanečnú zábavu, diskotéku, reprodukovaná technickým zariadením, živá hudba na počúvanie alebo koncertné vystúpenie, spev a pod.

6. **Prísluchová hudba** je hudba určená na počúvanie, reprodukovaná technickým zariadením alebo akustickými prístrojmi, pričom sa nejedná o hudobnú produkciu.

7. **Uzavretá spoločnosť** je skupina osôb, ktorá sa oprávnene zdržuje v prevádzke, na základe pozvania, povolenia, alebo so súhlasom oprávnenej osoby (podnikateľ, prevádzkovateľ, poverená osoba), pričom nejde o verejne prístupnú akciu

8**. Opodstatnená sťažnosť** je sťažnosť, ktorej prešetrením bolo preukázateľne zistené porušenie zákona, právnych predpisov v súvislosti s obmedzením alebo neuznaním práva a oprávneného záujmu sťažovateľa alebo iný nesprávny postup voči sťažovateľovi aj vtedy, ak sa takéto porušenie preukázalo aspoň v jednom z viacerých bodov sťažností alebo sa zistili konkrétne nedostatky, ktorých odstránenie si vyžiadalo zásah orgánu verejnej správy.

9. **Neopodstatnená sťažnosť** je sťažnosť, pri ktorej sa nepotvrdili avizované nedostatky ani porušenia zákonov či právnych predpisov ani v jednom bode sťažnosti.

10.**Prevádzkovateľ prevádzky** je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb.

11. **Verejný záujem** je záujem, ktorý prináša majetkový prospech alebo iný prospech všetkým občanom alebo väčšine občanov mestskej časti.

**II. ČASŤ**

**VŠEOBECNÉ USTANOVENIA**

**§ 3**

**Všeobecné ustanovenia o podnikateľskej činnosti**

1. Podnikateľ je v zmysle tohto VZN povinný:

a) oznámiť mestskej časti zriadenie, alebo umiestnenie prevádzkarne na území Mestskej časti Bratislava - Rusovce a oznámiť prevádzkový čas prevádzkarne v prípade prevádzkovania  vo všeobecnom prevádzkovom čase za podmienok ustanovených podľa § 5 tohto VZN.

prípadne tiež

b) požiadať Mestskú časť Bratislava - Rusovce o vydanie rozhodnutia  prevádzkovému času v prípade prevádzkovania po 22.00 hod. za podmienok ustanovených § 6 tohto VZN,

2. Splnenie si uvedených povinností podnikateľom sa uskutoční písomným

 oznámením podnikateľa, pričom podrobnosti o postupe a obsahu tohto oznámenia

 sú upravené týmto VZN v časti týkajúcej sa ustanovení

 o prevádzkovom čase predaja v obchode a prevádzkovom čase služieb alebo

 výroby.

3. Podnikateľ je povinný označiť prevádzkareň zvonku na vhodnom a viditeľnom

 mieste nasledujúcimi údajmi:

1. obchodné meno a sídlo
2. meno a priezvisko osoby zodpovednej za činnosť prevádzkarne
3. prevádzkovú dobu určenú pre spotrebiteľa

4. Podnikateľ je povinný zabezpečiť, aby pri činnosti prevádzkarne:

a) bol dodržiavaný určený prevádzkový čas,

b) nedochádzalo k rušeniu pokojného stavu, nočného pokoja a verejného poriadku priamym dôsledkom činnosti prevádzkarne. Za nočný čas sa považuje čas medzi 22.00 hod. a 06.00 hod. Za splnenie tejto povinnosti zodpovedá osoba, ktorá prevádzkuje zariadenie poskytujúce služby obyvateľstvu.

5. Podnikateľ je povinný pri vykonávaní podnikateľskej činnosti prispôsobiť činnosť prevádzkarne tak, aby sa návštevníci po povolenom prevádzkovom čase nezdržiavali v prevádzkarni.

6. Pri dočasnom uzavretí prevádzkarne je podnikateľ povinný na mieste, kde je

 uvedená prevádzková doba, označiť začiatok a koniec uzavretia, a to

 najneskôr 24 hodín pred dočasným uzavretím prevádzkarne za predpokladu,

 že prevádzkareň bude uzavretá dlhšie ako jeden deň. 6/

**§ 4**

**Osobitné ustanovenia o podnikateľskej činnosti**

 Mestská časť Bratislava - Rusovce vydáva súhlas, záväzné stanovisko, stanovisko alebo vyjadrenie k podnikateľskej a inej činnosti právnických osôb a fyzických osôb a k umiestneniu prevádzky na území mestskej časti, ak tak stanovuje osobitný predpis.

**III. ČASŤ**

**USTANOVENIA O PREVÁDZKOVOM ČASE PREDAJA V OBCHODE A PREVÁDZKOVOM ČASE SLUŽIEB,VÝROBY**

**§ 5**

**Všeobecný prevádzkový čas**

1.  Všeobecný prevádzkový čas obchodných zariadení spočívajúcich v predaji

 potravinárskeho, priemyselného tovaru a pohostinskej činnosti sa určuje

 v dňoch  : **pondelok až nedeľa** v rozsahu medzi **06. 00 až 22. 00 hod.**

 ( ďalej len „všeobecný prevádzkový čas“)

2. Všeobecný prevádzkový čas výrobných prevádzok (napr. stolárstvo,

 kovovýroba, autoservis a pod.) sa určuje:

 a) Prevádzkarne umiestnené v obytnom dome a zástavbe rodinných domov

 **pondelok až piatok** v rozsahu  **7.00 - 17.00** **hod.**

 **sobota** v rozsahu **8.00 – 14.00 hod.**

1. Prevádzkarne umiestnené v samostatných objektoch (mimo obytnej zóny - extravilán)

 **pondelok až nedeľa** v rozsahu **6.00 – 18.00 hod.**

3. Všeobecný prevádzkový čas u zariadení poskytujúcich služby sa určuje :

1. Prevádzkarne, v ktorých sa poskytujú služby (kaderníctva, holičstva, kozmetika,

 manikúra, pedikúra, masérske služby, kúpele, sauny ,požičovne, stávkové

 kancelárie a pod.)

 **pondelok až sobota** v rozsahu **6.00 - 22.00 hod.**

 **nedeľa** v rozsahu **8.00 - 20.00 hod.**

 b) Prevádzkarne - zariadenia, v ktorých sa poskytuje ubytovanie

 **pondelok - nedeľa bez časového obmedzenia**

4. Prevádzkovateľ môže na území mestskej časti prevádzkovať prevádzkareň **v dobe** všeobecného prevádzkového času **bez obmedzenia** prevádzkového času. V rámci všeobecného prevádzkového času si podnikateľský subjekt stanoví prevádzkový čas pre každú prevádzkareň.

5. Podnikateľ je **povinný** **oznámiť písomnou formou mestskej časti všeobecný prevádzkový čas, prípadne zmenu všeobecného prevádzkového času**  v zriadenej prevádzkarni, a to najneskôr 3 dní pred zahájením činnosti prevádzkarne alebo 3 dni pred vykonaním zmeny prevádzkového času v prevádzkarni.

K oznámeniu o všeobecnom prevádzkovom čase mestská časť nevydáva písomné stanovisko. Potvrdením o oznámení všeobecného prevádzkového času bude preberacia pečiatka podateľne na oznámení, príp. potvrdenie o doručenej zásielke pokiaľ do 10 dní od jeho doručenia mestská časť nezašle podnikateľovi oznámenie podľa § 5, odst. 6.

6. Ak oznámenie všeobecného prevádzkového času prevádzkarne nie je v súlade s týmto všeobecne záväzným nariadením mestská časť do 10 dní písomne oznámi podnikateľovi neakceptovanie prevádzkového času a oboznámi podnikateľa s podmienkami v ustanoveniach pre všeobecný prevádzkový čas stanovené v tomto VZN, ktoré je nevyhnutné splniť pre určenie prevádzkového času podnikateľom.

**§ 6**

**Nočný prevádzkový čas**

1. V čase od 22.00 hod. do 06.00 hod. (ďalej len „nočný prevádzkový čas“) môže podnikateľ poskytovať služby (mať otvorenú prevádzkareň) len na základe vydaného rozhodnutia mestskej časti.

V zmysle uvedeného je podnikateľ **povinný písomne požiadať o vydanie**  rozhodnutia o povolení  nočného prevádzkového času, prípadne na zmenu nočného prevádzkového času najneskôr 3 dni pred otvorením prevádzkarne, alebo pred uskutočnením zmeny prevádzkového času prevádzkarne.

2. K písomnej žiadosti o schválenie nočného prevádzkového času podnikateľ priloží:

 doklad o vlastníctve alebo prenajatí priestoru (LV nie starší ako 6 mesiacov, príp. nájomnú zmluvu),

3. Mestská časť vydá rozhodnutie k nočnému prevádzkovému času po posúdení žiadosti a doložení požadovaných dokladov v zmysle § 6, odst. 2

# § 7

**Prevádzkový čas letných terás**

 Prevádzkový čas letných terás sa určuje v rozsahu: **8.00 - 22.00 hod.**

**§ 8**

**Osobitné určenie prevádzkového času v obchode a prevádzkového**

**času služieb alebo výroby**

1. **Jednorazové predĺženie prevádzkového času**

a) z dôvodu konania **mimoriadnej a** **neverejnej akcie pre uzavretú spoločnosť** (napr.svadba, životné jubileum, promócie, stužková a pod.),

alebo

b) z dôvodu konania **jednorazového verejného podujatia s prísluchovou hudbou alebo hudobnou produkciou** (diskotéka, tanečná zábava a pod.),

je podnikateľ povinný písomne požiadať mestskú o jednorazové predĺženie prevádzkového času najneskôr 3 dní pred konaním podujatia s tým, že v žiadosti presne určí dôvod jednorazového predĺženia prevádzkového času, ktorý nemôže byť zameniteľný s iným.

Mestská časť  v prípade, že jednorazovému predĺženiu prevádzkovej doby nebránia žiadne prekážky pri výkone samosprávy, vydá povolenie k jednorazovému predĺženiu prevádzkovej doby.

2. Podnikateľ, resp. hostiteľ uzatvorenej spoločnosti je plne zodpovedný za dodržiavanie verejného poriadku a nerušenie nočného pokoja po dobu konania akcie.

1. Mestská polícia ako aj pracovníci poverený starostom sú oprávnení v prevádzke s predĺženou prevádzkovou dobou vykonať kontrolu dodržiavania pravidiel verejného poriadku. V prípade zistenia porušenia pravidiel verejného poriadku mestská polícia vykoná opatrenia pre zjednanie nápravy až po okamžité a bezpodmienečné uzavretie prevádzky.

**IV. ČASŤ**

**SPOLOČNÉ USTANOVENIA**

**§ 9**

**Úprava prevádzkového času**

1. V prípade **opodstatnenej sťažnosti** - **2x** /pričom pri prvej sťažnosti bude prevádzkovateľ upozornení na porušenie VZN/ a menej závažné **preukázané** **opakované** **- 3x** narušovanie pokojného stavu obyvateľov mestskej časti činnosťou prevádzkarne najmä v čase nočného pokoja, ohrozovania bezpečnosti a zdravia návštevníkov, v prípade nedodržiavania určeného prevádzkového času. alebo v záujme zachovania verejného poriadku na území mestskej časti, môže starosta zrušiť pôvodne vydané rozhodnutie k prevádzkovému času a vydať nové rozhodnutie k prevádzkovému času takejto prevádzkarne.

2. Starosta mestskej časti môže určiť, zmeniť alebo obmedziť prevádzkovú dobu inak, ako je uvedené v tomto nariadení, ak to vyžaduje verejný záujem.

3. Rozhodnutie starostu mestskej časti o úprave prevádzkového času prevádzkarne je pre prevádzku záväzné.

**Výnimkou dodržiavania tohto VZN sú nasledujúce dni a situácie:**

* 31. december od 18.00 hod. do 1. január do 06.00 hod. mimo výrobných prevádzok
* činnosť spojená s odstraňovaním havárií a živelných pohrôm
* činnosť spojená s usporiadaním kultúrno-spoločenských, športových, obchodných, pohostinských a iných obdobných podujatí usporiadanými Mestskou časťou Bratislava - Rusovce
* činnosť spojená s verejno-prospešnými prácami, ak ich nie je možné vykonať v inom čase /oprava komunikácií, odstraňovanie snehu a pod./

**§ 10**

**Kontrolná činnosť a sankcie**

.

1. Kontrolu dodržiavania ustanovení tohto nariadenia vykonávajú

 zamestnanci mestskej polície a zamestnanci mestskej časti poverení starostom.

2. Starosta môže právnickej alebo fyzickej osobe – podnikateľovi, ktorá poruší toto

 nariadenie uložiť pokutu do 6638,- Eur podľa osobitného predpisu.7/

 Pokutu možno uložiť do jedného roka odo dňa, keď sa starosta dozvedel o tom, kto sa

 porušenia dopustil, najneskôr však do troch rokov.

3. Porušenie tohto nariadenia fyzickou osobou sa posudzuje ako priestupok podľa

 osobitného predpisu.

**§ 11**

**Prechodné ustanovenia**

Rozhodnutia o predajnej a prevádzkovej dobe vydané pred účinnosťou tohto nariade­nia sa považujú za rozhodnutia vydané podľa tohto nariadenia.

**§ 12**

**Zrušovacie stanovenia**

Dňom účinnosti tohto nariadenia sa zrušuje VZN č2/2014 MZ Bratislava - Rusovce,  o podnikateľskej činnosti a určení času predaja v obchode a času prevádzky služieb, výroby.

**§ 13**

**Účinnosť**

1. Toto všeobecne záväzné nariadenie bolo schválené Miestnym zastupiteľstvom v Mestskej časti Bratislava - Rusovce dňa 10. 2. 2015 uzn. č. 21

2. Toto všeobecne záväzné nariadenie nadobúda účinnosť dňom 1. 4. 2014

Dušan Antoš

starosta

1/ § 4 ods. 3 písm. i) zákona 369/1990 Zb. o obecnom zriadení

2/ Zákon č. 455/1991 Zb. o živnostenskom podnikaní v znení neskorších

 predpisov

3/ Všeobecne záväzné nariadenie č. 2/1999 ktorým sa upravujú podmienky

 predaja výrobkov a poskytovania služieb na trhových miestach v mestskej

 časti Bratislava - Rusovce

4/ § 14 ods. 2 písm. c) zákona č. 634/1992 Zb. o ochrane spotrebiteľa v znení

 neskorších predpisov
5/ Nariadenie vlády č.40/2002 Z. z. o ochrane zdravia pred hlukom a vibráciami

6/ 14 ods. 3 zákona č. 634/1992 Zb. o ochrane spotrebiteľa v znení neskorších

 predpisov

7/ § 13 ods. 9 písm. a) zákona č. 369/1990 Zb. o obecnom zriadení v znení

 neskorších predpisov

8/ 372/1990 Zb. O priestupkoch v znení neskorších predpisov